חוק הטבות לניצולי שואה (תיקון מס' 8), התשע"ז-2016
הצעת חוק פרטית, הכנסת ה-20
פורסם: ספר החוקים, חוברת 2583, עמ' 2, 2016-11-02T00:00:00+02:00
עד לתיקון זה, סעיף 3 לחוק הטבות לניצולי שואה קבע שמסכום הקצבה המגיעה לניצולי שואה לפי החוק ינוכה סכום הקצבה החודשית שהם מקבלים לפי ההסכם עם גרמניה משנת 1992 – קצבה המכונה "קצבה לפי קרן סעיף 2". 
התיקון מבטל את חובת הניכוי לגבי ניצולי שואה שנקבעה להם דרגת נכות של יותר מ-25% ואין להם הכנסה נוספת. אלו הם אותם ניצולים שזכאים לתגמול לפי הכנסה ולתגמול מוגדל לפי הכנסה, לפי חוק נכי רדיפות הנאצים. 
בהתאמה, התיקון מבטל בהוראת השעה של תיקון מס' 5 לחוק הטבות לניצולי שואה, הוראה לפיה הקצבה שמשולמת לפי הסכם עם גרמניה תובא בחשבון לעניין חישוב הכנסה של מי שמשתלמת לו גמלת הבטחת הכנסה.